CELEX: 62017TN0293
Language: sl
Date: 2017-05-16 00:00:00
Title: Zadeva T-293/17: Tožba, vložena 16. maja 2017 – Fakro/Komisija

31.7.2017   
            
            
               SL
            
            
               Uradni list Evropske unije
            
            
               C 249/29
            
         Tožba, vložena 16. maja 2017 – Fakro/Komisija
   (Zadeva T-293/17)
   (2017/C 249/45)
   Jezik postopka: poljščina
   
      Stranki
   
   
      Tožeča stranka: Fakro sp. z o.o. (Nowy Sącz, Poljska) (zastopnik: A. Radkowiak-Macuda, radca prawny)
   
      Tožena stranka: Evropska komisija
   
      Predlog
   
   Tožeča stranka Splošnemu sodišču predlaga, naj:
   
               —
            
            
               ugotovi, da je Komisija kršila svoje obveznosti iz PDEU in Listine o temeljnih pravicah, ker je zavrnila da bi glede pritožbe, ki jo je tožeča stranka zaradi zlorabe prevladujočega položaja s strani skupine VELUX pri njej vložila 12. julij 2012, zavzela stališče, čeprav je bilo to od nje formalno zahtevano;
            
         
               —
            
            
               Komisiji naloži plačilo stroškov tudi v primeru ustavitve postopka, če bi Komisija tekom sodnega postopka izdala odločbo.
            
         
      Tožbeni razlogi in bistvene trditve
   
   Tožeča stranka navaja en tožbeni razlog: kršitev člena 288 PDEU v zvezi s členoma 102 PDEU in 105 PDEU ter členom 41 Listine o temeljnih pravicah.
   Prvo domnevno meritorno stališče o pritožbi tožeče stranke po 3,5 letih naj ne bi bilo nikakršno obravnavanje zadeve v razumnem roku. Komisija naj ne bi predložila nobenega dokaza, da je sprejela ukrepe v okviru preiskovalnega postopka. Komisija naj bi bila pred izdajo sklepa dolžna natančno preveriti dejanske in pravne okoliščine, ki jih navaja pritožnica. Postopek, ki ga je sprožila pritožnica, naj bi bil edina pot za varstvo njenih pravic.